শিক্ষকদের মারধরের অভিযোগে উচ্চমাধ্যমিক পরীক্ষাবাতিল ৯ পড়ুয়ার

কলকাতা: মালদহের(Maldah) স্কুলে শিক্ষকদের মারধরের ঘটনায় ৯ পড়ুয়াকে চিহ্নিত করেছে উচ্চ মাধ্যমিক সংসদ (Higher Secondary Education )। বৃহস্পতিবার উচ্চ মাধ্যমিক(Higher Secondary Exam) শিক্ষাসংসদ সভাপতি চিরঞ্জিত ভট্টাচার্য জানান, ওই ৯ পড়ুয়াদের পরীক্ষা বাতিল করা হয়েছে। দুই স্কুলের প্রধান শিক্ষককে শোকজও করা হচ্ছে। অভিযোগ উচ্চ মাধ্যমিক পরীক্ষায় শুরুর আগে পরীক্ষার্থীদের তল্লাশি চালানোর পরীক্ষার্থীদের হাতে আক্রান্ত হন বৈষ্ণবনগরের চামাগ্রাম হাই স্কুলের শিক্ষকরা।

আরও পড়ুন: ভুয়ো ভোটার ধরতে দলের বৈঠকে গরহাজির অভিষেক, ডাকলেন আলাদা বৈঠক

উচ্চ মাধ্যমিক পরীক্ষায় টোকাটুকি রুখতে একাধিক পদক্ষেপ নিয়েছে শিক্ষা সংসদ। পড়ুয়াদের টুকতে না দেওয়ায় শিক্ষকদের মারধর করা হয়েছিল বলে অভিযোগ। এই ঘটনা নিয়ে রাজ্যে তুমুল শোরগোল পড়ে যায়। মালদায় স্কুলের শিক্ষকদের মারধরের ঘটনায় আজ, বৃহস্পতিবার ৯ অভিযুক্ত পড়ুয়াকে চিহ্নিত করল উচ্চমাধ্যমিক শিক্ষা সংসদ। তাদের সকলের পরীক্ষা বাতিল করা হয়েছে। সঙ্গে দুই স্কুলের প্রধানশিক্ষককে শোকজ করার সিদ্ধান্ত নেওয়া হয়েছে। উচ্চমাধ্যমিক শিক্ষা সংসদের সভাপতি চিরঞ্জিত ভট্টাচার্য বলেন, মালদহের কালিয়াচক ৩ ব্লকের চামাগ্রাম হাই স্কুলে শিক্ষকদের মারধরের ঘটনায় জড়িত কামরিটোলা হাই মাদ্রাসার ৯ জন উচ্চমাধ্যমিক পরীক্ষার্থীর পরীক্ষা বাতিল করা হবে। আপাতত পরীক্ষা দিতে পারবে বাকি পড়ুয়ারা। কিন্ত যদি পড়ে দেখা যায় শিক্ষকদের মারধরের ঘটনায় আরও ছাত্ররা জড়িত তবে তাদের পরীক্ষা বাতিল করা হবে। সেইসঙ্গে দুই স্কুলের প্রধানশিক্ষকদের শোকজ করা হচ্ছে। যদিও পরীক্ষার শেষদিনে পড়ুয়ারা যদি পরীক্ষাকেন্দ্রে ভাঙচুর করে কড়া শাস্তির মুখে পড়তে হবে স্কুলকে।জানান শিক্ষা সংসদের সভাপতি। তিনি বলেন, স্কুলের প্রধান শিক্ষককে ডেকে পাঠিয়ে ক্ষয়ক্ষতির হিসেব তুলে দেওয়া হবে। স্কুল থেকেই ক্ষতিপূরণ আদায় করা হবে।